b"\n_START_ARTICLE_\nAlcaldes de Puerto Rico\n_START_SECTION_\nContext\n_START_PARAGRAPH_\nHist\xc3\xb2ricament els alcaldes solien ser figures pol\xc3\xadtiques menors en el paisatge porto-riqueny donat que la branca executiva del govern de Puerto Rico\xc2\xa0exercia una autoritat general sobre els municipis. Per\xc3\xb2 despr\xc3\xa9s la branca executiva va adoptar una forma decentralitzada de govern i va comen\xc3\xa7ar a enfocar-se en la pol\xc3\xadtica mes d'estat que local o regional. Aquestes pol\xc3\xadtiques han concedit un alt grau d'autonomia als municipis i els seus alcaldes, i ha perm\xc3\xa8s a alguns municipis amb alta poblaci\xc3\xb3 i economies locals robustes, com Caguas i San Juan,\xc2\xa0prosperar i exercitar un alt grau \xc2\xa0d'autonomia, mentre que d'altres amb menys poblaci\xc3\xb3, com Florida i Moca, encara tenen reptes per assolir. No obstant aix\xc3\xb2, aquestes pol\xc3\xadtiques han fet que els alcaldes siguin altament influents en la economia de Puerto Rico\xc2\xa0tant local, regional com d'estat, aix\xc3\xad com en la\xc2\xa0pol\xc3\xadtica i societat. Un exemple d'aix\xc3\xb2 seria l'impost\xc2\xa0Willie\xc2\xa0que va ser implementat independentment a Caguas pel seu alcalde, William Miranda Mar\xc3\xadn, i despr\xc3\xa9s fou adoptat per altres municipis fins que, finalment, va \xc2\xa0passar a ser un impost sobre vendes general conegut com a Impost de Vendes i \xc3\x9as de Puerto Rico (IVU)._NEWLINE_Avui, els alcaldes han esdevingut forts actors pol\xc3\xadtics i de suport per altres pol\xc3\xadtics que busquen suport dels ciutadans que viuen en els seus municipis. Tamb\xc3\xa9 ha esdevingut cada cop m\xc3\xa9s com\xc3\xba d'implicar i parlar d'assumptes pol\xc3\xadtics amb els alcaldes, les seves assemblees, i les organitzacions a les quals pertanyen, abans d'implementar pol\xc3\xadtiques p\xc3\xbabliques, i aprovant o  vetant lleis. Tots dos, els alcaldes i el govern central de Puerto Rico, incloent el Governador i l'Assemblea Legislativa, son capa\xc3\xa7os de treballar conjuntament pel creixement de Puerto Rico i els seus municipis."